અમદાવાદ : પાટીદાર અનામત આંદોલન મુદ્દે હાર્દિક પટેલ દ્વારા અમદાવાદ ખાતે પત્રકાર પરિષદનું આયોજન કરવામાં આવ્યું હતું. જો કે તેનાં તોછડા વર્તનનાં કારણે પત્રકારો દ્વારા તેની પ્રેસનો બહિષ્કાર કરવામાં આવ્યો હતો. ત્યાર બાદ હાર્દિક પટેલે આનંદીબહેન પટેલને પાટીદાર અનામત આંદોલન સમિતીનાં નામે એક ખુલ્લો પત્ર લખ્યો હતો. જેમાં આનંદીબહેનને ધમકીનાં સુરમાં લખાયું છે કે બેન આપને વિનંતી છે કે પાટીદારનાં દિકરાઓને એટલા નબળા ન સમજશો. પાટીદારનાં દિકરાઓ શહિદ થતા પણ અચકાશે નહી.એક દિનેશ, એક હાર્દિક કે એક ચિરાગ કે એક ચેતન કે ચારેય શહિદ થઇ જશે તો પણ પાટીદાર સમાજ વાંઝીયો નહી રહે. એક હાર્દિકની પાછળ હજારો હાર્દિક પેદા થશે. બધા જ કિસ્સામાં સંજય જોશી કે હરેન પંડ્યા જેવું ધાર્યુ પરિણામ આવી શકતું નથી.